กฎกระทรวงกฎกระทรวงฉบับที่6 (พ.ศ. 2532)ออกตามความในพระราชบัญญัติรถยนตร์พ.ศ.2522----------อาศัยอำนาจตามความในมาตรา5 (4) แห่งพระราชบัญญัติรถยนตร์ พ.ศ. 2522 ซึ่งแก้ไขเพิ่มเติมโดยพระราชบัญญัติรถยนตร์ (ฉบับที่ 7) พ.ศ. 2530 รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ 1 ให้ยกเลิกความใน ก. ของข้อ 1แห่งกฎกระทรวง ฉบับที่ 17 (พ.ศ. 2526)ออกตามความในพระราชบัญญัติรถยนตร์ พ.ศ. 2522และให้ใช้ความต่อไปนี้แทน`ก. รถยนตร์ส่วนบุคคล รถพ่วง รถบดถนน และรถแทรกเตอร์ (1) สำหรับกรุงเทพมหานคร ขนาดกว้าง 15 เซนติเมตร ยาว 30 เซนติเมตร พื้นแผ่นป้ายเป็นสีขาวสะท้อนแสง แผ่นป้ายแบ่งออกเป็นสองบรรทัด บรรทัดบนเป็นตัวเลขประจำหมวดกับตัวอักษรบอกหมวดนำหน้าหมายเลขทะเบียน ระหว่างตัวอักษรบอกหมวดกับตัวเลขทะเบียนมีขีดตามทางยาวคั่นกลางบรรทัดล่างเป็นตัวอักษร `กรุงเทพมหานคร' ตัวเลขประจำหมวด ตัวอักษรบอกหมวดขีดระหว่างตัวอักษรบอกหมวดกับตัวเลขทะเบียน ตัวเลขทะเบียน ตัวอักษร `กรุงเทพมหานคร' และขอบแผ่นป้ายรอยดุนสีดำ ตัวเลขประจำหมวดตัวอักษรมอบหมวด และตัวเลขทะเบียน มีขนาดสูง 7เซนติเมตรกว้าง 3 เซนติเมตรขีดระหว่างตัวอักษรบอกหมวดกับตัวเลขทะเบียน มีขนาดกว้าง 1เซนติเมตรยาว 1.5 เซนติเมตร ตัวอักษร`กรุงเทพมหานคร' มีขนาดสูง 2 เซนติเมตรกว้าง1.5 เซนติเมตร ในแผ่นป้ายมีเครื่องหมายเป็นตัวอักษร `ขส' อยู่ภายในวงกลมอัดเป็นรอยดุนนูนไว้ที่มุมล่างด้านขวาของแผ่นป้าย สามารถมองเห็นด้วยตาเปล่าได้ตัวเลขประจำหมวดให้ใช้เลขอารบิคหมวดละหนึ่งตัว ตั้งแต่เลข 1ถึง 9 ตัวอักษรบอกหมวดให้ใช้อักษรไทยหมวดละหนึ่งตัว เริ่มแต่อักษร กหมายเลขทะเบียนให้ใช้เลขอารบิคแต่ละหมวดเริ่มตั้งแต่ 0001 ถึง 9999และจะใช้ตัวอักษรบอกหมวดใดแก่รถประเภทหรือชนิดใดก็ได้เว้นแต่เมื่อใช้ตัวอักษรบอกหมวดตัวใดสำหรับรถประเภทหรือชนิดใดแล้วให้ใช้ตัวอักษรตัวนั้นสำหรับรถประเภทหรือชนิดนั้นจนกว่าจะครบจำนวนตัวเลขประจำหมวด จึงจะใช้ตัวอักษรบอกหมวดตัวอื่นสำหรับรถประเภทหรือชนิดนั้นได้ (2)สำหรับจังหวัดอื่นนอกจากกรุงเทพมหานคร ให้มีลักษณะและขนาดเช่นเดียวกับ ก.(1)เว้นแต่บรรทัดบนไม่มีตัวเลขประจำหมวด มีแต่อักษรบอกหมวดขีดระหว่างตัวอักษรบอกหมวดกับตัวเลขทะเบียนและหมายเลขทะเบียนบรรทัดล่างเป็นตัวอักษรบอกชื่อจังหวัด สำหรับอำเภอเบตงจังหวัดยะลาให้ใช้คำว่า `เบตง'เมื่อตัวอักษรที่ใช้สำหรับบอกหมวดแก่รถประเภทหรือชนิดใดได้ใช้จนครบจำนวนตัวอักษรและครบจำนวนตัวเลขทะเบียนแล้ว ให้นำตัวอักษรบอกหมวดแก่รถประเภทหรือชนิดนั้นมาใช้ได้อีกโดยให้เพิ่มตัวเลขประจำหมวดนำหน้าตัวอักษรบอกหมวดขึ้นตัวเลขประจำหมวดให้ใช้เลขอารบิคหมวดละหนึ่งตัวตั้งแต่เลข 1 ถึง 9'ข้อ 2แผ่นป้ายทะเบียนรถตามกฎกระทรวงฉบับที่ 17 (พ.ศ. 2526) ออกตามความในพระราชบัญญัติรถยนตร์ พ.ศ.2522ที่ทางราชการได้จัดทำไว้แล้วก่อนวันที่กฎกระทรวงนี้ใช้บังคับนายทะเบียนจะออกให้แก่รถที่จดทะเบียนแล้วในวันหรือหลังจากวันที่กฎกระทรวงนี้ใช้บังคับได้ต่อไปไม่เกินสองปีนับแต่วันที่กฎกระทรวงนี้ใช้บังคับข้อ 3แผ่นป้ายทะเบียนรถตามกฎกระทรวงฉบับที่ 17 (พ.ศ. 2526) ออกตามความในพระราชบัญญัติรถยนตร์ พ.ศ.2522ที่นายทะเบียนได้ออกไว้แล้วแก่รถที่จดทะเบียนก่อนวันที่กฎกระทรวงนี้ใช้บังคับและที่นายทะเบียนจะออกให้แก่รถที่จดทะเบียนแล้วตามข้อ 2 แห่งกฎกระทรวงนี้ให้ใช้ได้ต่อไปให้ไว้ ณวันที่ 16 สิงหาคม พ.ศ. 2532นิคม แสนเจริญรัฐมนตรีช่วยว่าการกระทรวงคมนาคมรักษาราชการแทนรัฐมนตรีว่าการกระทรวงคมนาคม--------------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือเนื่องจากได้มีการโอนอำนาจหน้าที่และกิจการบริหารบางส่วนของกรมตำรวจ กระทรวงมหาดไทย ในส่วนที่เกี่ยวกับการปฏิบัติตามกฎหมายว่าด้วยรถยนตร์ ไปเป็นของกรมการขนส่งทางบก กระทรวงคมนาคม ตามพระราชบัญญัติโอนกิจการบริหารบางส่วนของกรมตำรวจ กระทรวงมหาดไทย ไปเป็นของกรมการขนส่งทางบกกระทรวงคมนาคม พ.ศ.2530สมควรแก้ไขลักษณะของแผ่นป้ายทะเบียนรถให้สอดคล้องกับการโอนอำนาจหน้าที่ดังกล่าว และโดยที่มาตรา5 (4) แห่งพระราชบัญญัติรถยนตร์พ.ศ. 2522 ซึ่งแก้ไขเพิ่มเติมโดยพระราชบัญญัติรถยนตร์ (ฉบับที่ 7) พ.ศ. 2530บัญญัติให้แผ่นป้ายทะเบียนรถต้องกำหนดโดยกฎกระทรวง จึงจำเป็นต้องออกกฎกระทรวงนี้